《到平江遇雨次日见元鼎扬丈》
宋代·陈藻

此来便拟见扬雄，席帽那堪走雨中。
漫刺修成还自袖，高门许雨不能通。
姓名多谢曾相问，粮屨从今未解穷。
孟子休须嗔乐克，无车只等日轮东。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。